કેટલાક લોકો પોતાની સામે ઢોંસો પીરસાય કે તરત જ સામે જમનારને કહે, ‘લો ને શરૂ કરો.’ ‘પહેલે આપ’વાળા. આવી ત્યાગભાવના, ઉદાર હ્રદયના હોય છે. ‘શેરિંગ’માં માનતા હોય છે. કારણ ? પોતે આપશે એટલે સામેવાળું વહેવાર પૂરતોય વિવેક કરવાનું અને એની પાસે ભાજીપાઉં હોય તો બે પાઉંના ટુકડા અને પાંચ-છ મોટા ચમચા ભાજી લેવાનો એમને હક મળે છે અને એ લઈ પણ લે, માટે આવા લોકોથી ચેતતા રહેવું. એકસ્ટ્રા સંભાર-ચટણી મફતમાં મળે છે, વધારાના પાઉં માટે પૈસા ચૂકવવા પડે છે !